open-index/open-wikipedia-markdown huggingface dataset:
Lomonosova Kresto

eta|350px|Ĉefaj batimetri/topografiaj trajtoj de la Arkta Oceano. La Lomonosova Kresto menciata anglalingve kiel *Lomonosov Ridge* vertikale inter centra kaj dekstra areoj.
La **Lomonosova Kresto** (, ) estas malkutima subakva kresto de kontinenta terkrusto en la Arkta Oceano. Ĝi etendas 1800&nbsp;km inter la Novaj Siberiaj Insuloj ĉe la centra parto de la oceano al la insulo Ellesmere de la Kanada Arkta Insularo. La larĝo de la Lomonosova Kresto varias el 60 al 200&nbsp;km. Ĝi staras je 3300 al 3700 super la 4200 m profunda marfundo. La minimuma profundo de la oceano ĉe la kresto estas malpli ol 400 m. Deklivoj de la kresto estas relative krutaj, rompitaj de kanjonoj, kaj kovrita de tavoloj el silto.

La **Lomonosova Kresto** estis unuafoje malkovrita de soveta alt-latituda ekspedicio en 1948 kaj estas nomita laŭ Miĥail Lomonosov. Tiu nomo estis aprobita de la GEBCO Sub-komitato pri Submaraj Trajtonomoj (SCUFN).

## Referencoj 
## Bibliografio 
* Døssing, A., Hansen, T. M., Olesen, A. V., Hopper, J. R., & Funck, T. (2014). "Gravity inversion predicts the nature of the Amundsen Basin and its continental borderlands near Greenland" *Elsevier/GEOBASE/GEUS/DTU Space* - Earth and Planetary Science Letters, 408, 132-145. 12a de Oktobro 2014. Alirita: 15a de Decembro 2014. 15 paĝoj en 10MB. DOI: 10.1016/j.epsl.2014.10.011
* GEUS 2014. "The Northern Continental Shelf of Greenland (Executive Summary) " *Geological Survey of Denmark and Greenland/Ministry of Climate, Energy and Building (Denmark)*, Novembro 2014. Alirita: 15a de Decembro 2014. 52 paĝoj en 6MB. UN mirror

Kategorio:Geologio de la Arkta oceano
Kategorio:Novsiberiaj Insuloj
Kategorio:Submaraj dorsoj
2-Butanotiolo

**2-Butanotiolo** estas organika kemia komponaĵo, tiolo kun malalta ekflama temperaturo kaj naŭza odoro kaj alte bruligebla kaj karcinomogena. Ĝi povas formiĝi per interagado de la buteno kaj sulfida acido.

Merkaptanoj aŭ tioloj, ĉefe la alifataj merkaptanoj, estas vaste uzataj en industrio, kiel gasaj odorigiloj, en la produktado de la sintezita kaŭĉuko kaj manufakturo de aliaj komponaĵoj. Sek-butil-merkaptano ekzistas sub la gasa fazo en la vivmedia atmosfero. Kiam liberigita en atmosfero, sek-butil-merkaptano spertas fotolizon produktante hidroksilajn radikalojn kun duonvivo je 9 ĝis 10.8 horoj.

Forigo de merkaptanoj en la atmosfero povas okazi per humida depono.

## Biologiaj proprecoj 
Simplaj alifataj kaj aromataj tioloj spertas S-metiligon (metiligon en la sulfuratomo) en mamuloj produktante la korespondan metilan tioeteron aŭ sulfidon. Metiligo kataliziĝas per agado de la **tiopurina metiltransferazo** de la citoplasmo kaj de la **tiola metiltransferazo** en la **mikrosomoj**, kaj ambaŭ reakcioj postulas S-adenozila-l-metioninon kiel metilgrupan donanton.

Tiopurino ĉeestas en homaj hepato, renoj kaj eritrocitoj. La preferaj substratoj por ĉi-enzimo inkludas aromatajn kaj heterociklajn tiolojn. S-metiligo de la alifataj tioloj kataliziĝas de mikrosoma tiola metiltransferazo, kaj la rezultanta metil-tioetera (aŭ sulfida) metabolito spertas S-oksidadon por doni metil-sulfoksidon kaj metil-sulfonajn analogaĵojn kiel urinajn produktojn. Tioloj povas reakcii kun **glutationo** kaj aliaj endogenaj tiolaj substancoj por estigi miksajn dusulfidojn.

Kaj mikrosoma kaj citoplasma tiotransferazoj estis raportitaj kiel kataliziloj en la formado de miksaj dusulfidoj. La rezultaj miksaj dusulfidoj povas sperti revenan reduktiĝon al tioloj, oksidivan malsulfurigon, aŭ oksidigon al sulfonata acido pere de tiosulfinatoj aŭ sulfinataj acidoj. La ĉefa formo en la cirkulado probable estus miksaĵo da dusulfido estigita kun la albumino.

## Sintezado 
* 2-Butanotiolo estiĝas per interagado de la **2-jodo-butano** kaj kalia hidrogeno-sulfido:
500ra|eta|centre|Sintezado de 2-Butanotiolo ekde la **jodo-butano**.

## Reakcio 
* Kiel ĉiuj tioloj, sek-butil-merkaptano oksidiĝas al sek-butil-dusulfido:
500ra|eta|centre|Sintezado de sek-butil-dusilfido.

## Literaturo 
* the NIST WebBook
* ChemNet
* Chemical Book
* Chemicalland21
* PrepChem
* Lewis' Dictionary of Toxicology, Robert Alan Lewis
* DTRA Activities on White Sands Missile Range: Environmental Impact ..., Volume 2
* Organic Chemistry, J. William Suggs

## Vidu ankaŭ 
* Tiofeno
* Tioloj
* Tiosulfata acido
* Tioacetata acido
* Tiomorfolino
* Tioureo

## Referencoj 
Kategorio:Alkoholoj
Kategorio:Tioloj
Crannóg en la lago Na-Crannagh

eta|Crannóg im Lough-Na-Crannagh
**Crannóg en la lago Na-Crannagh** apud Baile an Chaisleáin (Ballycastle (Antrim)) en la graflando Aontroim en Nordirlando estas unu el la maloftaj Crannóg-oj. Ĝi estas ĉirkaŭita de 0,9–1,2 m alta muro. Plia ekzemple estas Doon Fort en la lago Doon, Graflando Dún na nGal.

La lago na-Crannagh (irlande *Loch na Crannóige*=„lago de la Crannóg“) estas malgranda lago en la baseno ĉe Fair Head ĉe la norda marbordo de la urbo Aontroim) (Antrim). Ĝi havas la sola ĉirkaŭmasonigitan Crannóg en Nordirlando. Ĝia formo esta ovala kaj ĝi havas diametron de 25 ĝis 30 m. Pro ĝia bone konservata stato oni deduktas ke ĝi estis uzata ĝis antaŭ jaroj kaj verŝajne plurfoje rekonstruita. Je ĝia norda flanko du vicoj de rokblokoj sub la akva nivelo formas malgrandan havenon.

## Vidu ankaŭ 
* Crannóg de Ballinderry N-ro 1

## Literaturo 
* E. P. Kelly: *Observations on Irish lake-dwellings.* In: C. Karkov und R. Farrell (Hrsg.): *Studies in insuLar art and archaeology.* 1991 S. 81-98. American Early Medieval Studies 1. Cornell
* A. O'Sullivan: *Crannogs, Lake-dwellings of early Ireland.* Country House, Dublin 2000, ISBN 1-86059-091-8

Lough-Na-Crannagh
Kategorio:Graflando Aontroim
Lough-Na-Crannagh
Kategorio:Ceantar Chósta an Chlocháin agus na nGleannta
Cloghnagalla
Cécile Nowak

**Cécile Nowak** (naskiĝis la 22-an de aprilo 1967 en Valenciennes) – franca ĵudistino poldevena. Ora medalistino  de Somera Olimpiko 1992 en Barcelono.

Ŝi batalis en kategorioj ĝis 48 kaj 52 kilogramojn. La plej grandan sukceson akiris en Olimpiko en Barcelono, venkante en malpli peza el la kategorioj. Mondĉampionino (1991) kaj bronza medalistino (1989 kaj 1993), krome medalistino de Eŭropo (oro en la jaroj 1990-1992). Plurfoja majstrino de Francio.

## Eksteraj ligiloj
* sports-reference.com 

Kategorio:Francaj ĵudistoj 
Kategorio:Olimpikaj medalistoj 
Kategorio:Poldevenaj francoj
Kategorio:Kavaliroj de la Honora Legio
Eventuala streketo

En komputado kaj tipografio la **eventuala streketo** estas la stirsigno kies bildigo dependas je la linifaldo: se (apero de) vorto entenanta eventualan streketon plene lokeblas en la kuranta linio, la eventuala streketo neniel bildiĝas; alie, se la antaŭa parto de la vorto lokeblas sur la linio, okazas vortotransporto kaj la bildigo de eventuala streketo egalas tiun de vortodivida streketo. Alivorte, eventuala streketo indikas la preferindajn tranĉlokojn en transportebla vorto. En Unikodo eventuala streketo havas la numeron 173=U+00AD; HTMLe, `&amp;#173;` aŭ `&amp;shy;`.

## Ekzemplo 
Jen estas unu sama tekstopeco el la «Fundamenta krestomatio», kies vortoj estas farĉitaj per eventualaj streketoj, diverse bildiĝantaj ĉe diversaj linilarĝoj:

**En la ju&shy;ĝ&shy;ejo**. Ju&shy;ĝ&shy;an&shy;to: Kiel oni vidas el la pre&shy;pa&shy;r&shy;aj aktoj, la ŝte&shy;l&shy;ado estas via pro&shy;fe&shy;sio! Ju&shy;ĝ&shy;ato: Kion do vi volas, sin&shy;jo&shy;ro ju&shy;ĝ&shy;an&shy;to, ke mi ŝte&shy;l&shy;adu por *ple&shy;zu&shy;ro*?

**En la ju&shy;ĝ&shy;ejo**. Ju&shy;ĝ&shy;an&shy;to: Kiel oni vidas el la pre&shy;pa&shy;r&shy;aj aktoj, la ŝte&shy;l&shy;ado estas via pro&shy;fe&shy;sio! Ju&shy;ĝ&shy;ato: Kion do vi volas, sin&shy;jo&shy;ro ju&shy;ĝ&shy;an&shy;to, ke mi ŝte&shy;l&shy;adu por *ple&shy;zu&shy;ro*?

**En la ju&shy;ĝ&shy;ejo**. Ju&shy;ĝ&shy;an&shy;to: Kiel oni vidas el la pre&shy;pa&shy;r&shy;aj aktoj, la ŝte&shy;l&shy;ado estas via pro&shy;fe&shy;sio! Ju&shy;ĝ&shy;ato: Kion do vi volas, sin&shy;jo&shy;ro ju&shy;ĝ&shy;an&shy;to, ke mi ŝte&shy;l&shy;adu por *ple&shy;zu&shy;ro*?

Kategorio:Interpunkcio
Kategorio:Tipografio
Kategorio:Unikodo
Hararmeduzo

eta|dekstre|200px|*Cyanea* sp.
La **leonharara meduzo** (*Cyanea capillata*), konata ankaŭ kiel **giganta meduzo** aŭ pli simple **hararmeduzo**, estas la plej granda konata specio de meduzo. Ties teritorio estas limigita al malvarmaj, borealaj akvoj de Arkto, norda Atlantika, kaj norda Pacifika Oceanoj. Ili oftas en la Manika Markolo, Irlanda Maro, Norda Maro kaj en akvoj de okcidenta Skandinavio sude ĝis Kattegat kaj Øresund. Ili povas ankaŭ drivi en la sudokcidenta parto de la Balta Maro (kie ili ne povas reproduktiĝi pro la malalta salenhavo). Similaj meduzoj, kiuj povas estis de la sama specio, oni scias ke ili loĝas en maroj ĉe Aŭstralio kaj Novzelando. La plej granda registrita specimeno, alteriĝinta sur la marbordo de Golfo de Masaĉuseco en 1870, havis korposakon kun diametro de 2.3 metroj kaj tentaklojn 37.0 m longajn. La hararmeduzo estis observata sub 42°N latitudo dum ioma tempo en la plej grandaj golfoj de la orienta marbordo de Usono.

La hararmeduzo uzas siajn pikvundajn tentaklojn por kapti, reteni kaj manĝi predojn kiaj fiŝoj, markreaĵoj kaj pli malgrandaj meduzoj.

## Fotaro 

File:lion's mane.jpg|Hararmeduzo kaptinta *Pleurobrachia*
File:Lion's mane jellyfish, or hair jelly, Cyanea capillata, the largest know jellyfish in Newfoundland, Canada. (21390221575).jpg|Hararmeduzo kun kompletaj fadenoj videblaj
File:Lion's mane jellyfish contracted.jpg|Hararmeduzo kunpremita
File:Lion's mane jellyfish in star formation.jpg|Hararmeduzo laŭ stelformo
File:Lion's mane jellyfish open showing underside.jpg|Hararmeduzo malferma, montranta subaĵon
File:Jellyfish and shark - Sant Hall - Smithsonian.JPG|Realgranda modelo en la Nacia Muzeo de Natura Historio, Vaŝingtono, Usono
File:Cyanea capillata 2007.JPG|Malgranda, mortinta hararmeduzo surstrandiĝinta
File:Blå brännmanet.jpg|eta|Blå brännmanet i Askeröfjorden vid Ödsmål|Blua hararmeduzo en Askeröfjorden ĉe Stenungsund, Svedio.

## Referencoj 
Kategorio:Meduzoj
Kastelo Degenfeld (Tarcal)

La **Kastelo Degenfeld** estas historia monumento, nuntempa hotelo en vilaĝo Tarcal (Hungario).
maldekstre|eta|Kastelo Degenfeld en Tarcal

## Historio 
La familio Wesselényi konstruis tiu ĉi kastelon inter 1790 kaj 1810. Pro geedziĝo la kastelo kun la apuda bieno estis posedaĵo de grafa familio Degenfeld. La familio havis gravan rolon en vitkulturo de la vilaĝo, en la bieno longe funkciis lernejo por vitistoj. Post la 2-a mondmilito la ŝtato forprenis la kastelon (same la ceterajn kastelojn), la grafa familio vivis plu komence en Rumanio, poste en Okcidenta Germanio. Post la socialismo la familio reaĉetis la bienon kaj la kastelon en 1994. Post 2 jaroj la bieno moderniĝis, en la kastelo hotelo ekfunkciis en 2003.
eta|Kastelo Degenfeld nokte

## Konstruaĵo 
La unuetaĝa kastelo kun mansardoj situas sola, sed apude troviĝas diversaj domoj por la vitkulturo. Antaŭ la enirejo verando el ligno etendiĝas, en ties supro teraso estas videbla. Interne estas 21 ĉambroj, 42 litoj kaj restoracio kun 75 seĝoj.

## Fontoj 
* oficiala paĝo
* hungare kun foto
* kun fotoj 
* hungare kun foto

Tarcal
Tarcal
Kategorio:Tarcal
Tarcal
Ottó Solymosi

**Ottó Solymosi** [ŝojmoŝi], laŭ hungarlingve kutima nomordo **Solymosi Ottó** estas hungara reĝisoro.
[eta|Ottó Solymosi en [2013]]
Ottó Solymosi http://www.imdb.com/name/nm0813672/ naskiĝis la  en Budapeŝto.

## Biografio 
Ottó Solymosi frekventis gimnazion en sia naskiĝurbo, poste li studis en Teatra Akademio, kiun li forlasis en 1947. Li komencis sian teatran karieron en revuo, poste inter 1948 kaj 1951 li apartenis al Teatro Magyar. Lia sekva teatra stacio estis Teatro Úttörő, poste li estis reĝisoro de Hungara Radio inter 1954–1974, baldaŭ ĉefreĝisoro. Inter 1974–1983 li estis reĝisoro en Hungara Televizio. Li ricevis premion en 1974. Li havis edzinon, kiu naskis filon en 1958.

## Elektitaj teatraj reĝisoraĵoj 
* Ferenc Lehár: *Luxemburg grófja* (1963)
* Hervé: ''Mam'zelle Nitouche* (1985)
* Zsigmond Móricz: Rokonok

## Elektitaj filmaj reĝisoraĵoj 
* *Tűzoltó utca 25.* (1973)
* *Mesék Mátyás királyról'' (1982)

## Fontoj 
* hungarlingva biografio
* anglalingva biografio kun foto
* http://port.hu/adatlap/szemely/solymosi-otto/person-115025

Kategorio:Hungaraj reĝisoroj
Kategorio:Budapeŝtanoj
György Simon

**György Simon** [djordj ŝimon], laŭ hungarlingve kutima nomordo **Simon György** estas hungara aktoro, voĉoaktoro. Lia unua edzino estis Hedvig Demeter.

György Simon http://www.imdb.com/name/nm0800161/ naskiĝis la  en Rákospalota (iama urbo), li mortis la .

## Biografio 
György Simon laboris en ministerio, sed li ankaŭ studis juron en Scienca Universitato Péter Pázmány, kiun li ne finis pro la soldatiĝo en 1944. En la lastaj tagoj de la 2-a mondmilito li falis al militkaptiteco en Sovetunio, li hejmenvenis en 1948. Li denove laboris en la ministerio, eĉ li akiris diplomon en 1952. En la sama jaro li eklernis en Teatra kaj Filma Altlernejo, sed pro helpo de Zoltán Várkonyi li estis akceptita aktoro jam dum la lernado kaj li ricevis rolojn en Gaja Teatro. Liaj sekvaj teatraj stacioj estis:
* Teatro József Attila (1955-1959)
* Teatro de Kecskemét (1959-1963) 
* Teatro Gárdonyi Géza (1963-1967)
* Teatro Csiky Gergely (Kaposvár) (1967-1971)
* Teatro Jókai (Békéscsaba) (1971-1973)
* Nacia Teatro (Miskolc) (1973-1985).
Li pensiuliĝis en 1985, li ricevis premiojn en 1962 kaj 1983. Li edziĝis en 1954, post jardekoj denove pro vidviĝo.

## Elektitaj teatraj roloj 
* William Shakespeare:
** Romeo kaj Julieta - monaĥo Laŭrenco
** Makbeto - titolrolo
** Otelo - titolrolo
** *Epifanio: aŭ kiel vi volas* - Orsino
** Henriko la 4-a - John Falstaff
** La gajaj edzinoj de Windsor - Ford
* Imre Madách: La tragedio de l' homo - Ádám (unu el la ĉefroloj); banuso Mikhál
* József Katona: *Bánk bán* - titolrolo
* Edmond Rostand: Cyrano de Bergerac - titolrolo
* Anton Ĉeĥov: Tri fratinoj - Versinin

## Elektitaj filmaj roloj 
* *Herkulesfürdői emlék* (1977) - Bajusz
* *Itt járt Mátyás király* - Kond

## Dubladaj roloj 
* en eksterlandaj filmoj hungaraj voĉoj de Ernest Borgnine, Ben Johnson Joss Ackland kaj aliaj http://iszdb.hu/?szemely=9375

## Fontoj 
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj voĉoaktoroj
Hamburg-Eimsbüttel

**Eimsbüttel** estas urbodistrikto de la libera hansa urbo Hamburgo, situanta en la nord-okcidenta parto de la urbo. Ĝi dividiĝas je la kvartaloj Eimsbüttel, Rotherbaum, Harvestehude, Hoheluft-West, Lokstedt, Niendorf, Schnelsen, Eidelstedt kaj Stellingen. La plej suda parto apartenas al la urbocentro - historie kaj nuntempe ĝi konsistigas la judan kvartalon de la urbo. En Stellingen situas la urba bestoĝardeno, nomata *Tierpark Hagenbeck*. Ju pli norde, des pli malurbeca estas la pejzaĝo, kaj inter domaroj tie estas multaj naturprojektejoj kaj aliaj verdejoj. Ekzemplo de serena verda regiono estas *Eidelstedter Feldmark*, kiu situas oriente de la germana aŭtovojo A7 kaj ankoraŭ restas paŝtejo.

Kategorio:Distriktoj de Hamburgo
Kategorio:Iamaj judaj komunumoj
Arondismento Grenoble

La **arondismento Grenoble** (france *arrondissement de Grenoble*) estas administra parto de Francio nomata arondismento. Ĝi lokiĝas en la departemento Isère kaj en la regiono Aŭvernjo-Rodano-Alpoj. La arondismenta ĉefurbo estas la samnoma urbo Grenoble. Laŭ stato de la jaro  en la arondismento vivis  personoj. Ili disdividiĝis al areo de  kvadrataj kilometroj, kio rezultigas mezuman loĝdenson de  loĝantoj/km².

## Kantonoj 
Ekde 2015 apartenas al la arondismento Grenoble la jenaj 19 kantonoj:

## Vidu ankaŭ 
* Komunumoj de Isère

Grenoble
Tioureo

**Tioureo** aŭ **tiokarbamido** estas organika kombinaĵo kun sama strukturo de la ureo kie la oksigenatomo estis anstataŭita de sulfuratomo. Tiel kiel la ureo, ĝin eblas prepari kreante komponaĵon kun identa kemia komponado pere de rearanĝaj reakcioj, tiel kiel varmigante amonian tiocianaton pli alta ol 170°C.

Tioureo elmontras multe da kemiaj proprecoj de la ureo, sed ĝi havas malmulte da industriaj uzoj. Tioureo uzatas kiel insekticido, akaricido, plastaj manufakturoj, fotografiaj kaj fotokopiaj procezoj kaj akceliloj en la produktado de sintezita kaŭĉuko.

En akva solvaĵo ĝi facile hidroliziĝas al amoniako, karbona duoksido kaj hidrogena sulfido. Sub varmigado malsupra ol ĝia fandopunkto, tioureo transformiĝas en amonia tiocianato. Ĝi facile oksidiĝas en ĉeesto de kalia permanganato.

## Sintezado 
### Sintezo 1 
* Tioureo estiĝas per fando de amonia tiocianato supera al 170-180°C
[500ra|eta|centre|Sintezado de Tioureo ekde la **[amonia tiocianato**.]]

### Sintezo 2 
* Tioureo estiĝas per traktado de la amoniako kun **karbona dusulfido**:

### Sintezo 3 
* Tioureo ankaŭ prepareblas per interagado de la amonia sulfido kun **kalcia cianido** en akva solvaĵo:
:: \mathsf{CaCN_2 + (NH_4)_2S + 2H_2O \rightarrow (NH_2)_2CS + Ca(OH)_2 + 2NH_3}

### Sintezo 4 
* Tioureo sintezeblas per interagado de la **cianamido** kaj hidrogena sulfido:
500ra|eta|centre|Sintezado de Tioureo el la **cianamido**.

## Reakcio 
* Tioureo facile oksidiĝas al **tiourea oksido** en ĉeesto de hidrogena peroksido aŭ kalia permanganato:
500ra|eta|centre|Oksidado de Tioureo al **tiourea duoksido**.

## Literaturo 
* Chemical Book
* Chemicalland21
* Encyclopedia of Food and Color Additives, Volume 1, George A. Burdock
* Sodium Dithionite, Rongalite and Thiourea Oxides: Chemistry and Application, Sergei V Makarov, Attila kaj Horváth, Radu Silaghi-Dumitrescu, Qingyu Gao
* The Chemistry of Gold Extraction, John Marsden, Iain House
* Advances in Thiourea Research and Application: 2011 Edition: ScholarlyPaper

## Kunrilataj kemiaĵoj 

Diphenylurea.svg|**Dufenila ureo**
Thiourea_dioxide.svg|**Tiourea duoksido**
Metiamide.svg|**Metiamido**
Ergothioneine.svg|**Ergotionejno**
Methitural.svg|**Metituralo**
Methylthiouracil.svg|**Metiltiouracilo**

## Vidu ankaŭ 
* Tiokarbonata acido
* Ureo
* Tioloj
* Sulfonata acido
* Tiocianata acido
* Hidrogena sulfido
* Amonia tiokarbonato
* Tioacetata acido
* Natria tiocianato
* Butanotiolo
* Maleata acido

## Referencoj 
Kategorio:Hidrogenaj kombinaĵoj
Kategorio:Amidoj
Kategorio:Organika kemio
Wilhelm Bendz

**Wilhelm Ferdinand BENDZ** (naskiĝinta la  en Odense, mortinta la  en Vicenza) estis dana pentristo. Lia stilo estis modela por la t.n. Ora epoko dania (ĝenropentrado).

## Vivo 
Post finstudo ĉe la Reĝa akademio de Belaj artoj de Danio en Kopenhago (kie oni aljuĝis al li medalojn kaj premiojn) li laboris en la ateliero de Christoffer Wilhelm Eckersberg. Li interesiĝis ankaŭ pri la germana pentrado kaj kopiis la
la germanajn artistojn; tiun ĉi stilon li mem lernigis al si. La poste vivantoj ĉefe admiris liajn portretojn. Sed la multo de liaj alegoriaj artaĵoj kaj scenaj ĝenraĵoj estis iam pli altestimataj ol la portretoj. Li perfekte mastris la teknikon de la mikso klara-malklara *(clair-obscur)*.

Hans Christian Andersen ege ŝatis lin. Li vivigis lin en la rakonto *La bronza apro*. Ĝia intrigo okazas en Florenco. Okaze de lia lasta vojaĝo en Italujon Bendz malsaniĝis kaj mortis fakte en Italujo.

Bendz postlasiis multajn portretojn de siaj samtempuloj kiuj videblis en la muzeo "Statens Museum for Kunst" en Kopenhago. Inter liaj plej konataj biloj nombriĝas *Fumantoj* kie li bildigis amikojn konvenintajn por fumi kune.

## Bildaro 

Wilhelm_Ferdinand_Bendz_1804-1832.jpg|eta|
Tobaksselskab.jpg|eta|
Wilhelm Bendz - Ung kunstner (Ditlev Blunck betragter en skitse i et spejl).jpg|eta|
Der Bildhauer Christen Christensen.jpg|eta|maldekstra|
Bendz_og_Chr_Holm.jpg|eta|maldekstra|250ra|

## Fonto 
Kategorio:Danaj pentristoj
Graflando Doire

**Doire** (irlande aŭ ) estas unu el la ses historiaj graflandoj de Nordirlando. La loĝantoj de la respubliko Irlando kaj la katolikoj de Nordirlando nomas la lokon **Derry**.

Laŭ la stato de  en la regiono vivis  sur areo de  kvadrataj kilometroj, kio rezultigas loĝdenson de  loĝantoj/km².

## Geografio 
La graflando situas inter Loch Feabhail (Lough Foyle), Loch nEathach (Lough Neagh) kaj la rivero Bann. Ĝi havas fekundan ebenan landon, parte konsistanta el bazalto, parte el kalkŝtonoj kaj plejparte kovranta de glaciepokaj sedimentiĝoj. En la okcidento situas la Sperrin-montaro.

## Historio 
En la mezepoko la regiono apartenis al la reĝlando Ulster, poste al Aileach respektive Tír Eoghain. La graflando estis formita 1635 sub la nomo *County Coleraine*, ĝian hodiaŭan nomon ĝi ricevis 1713. Ekde 1920 la graflando apartenas al la Grandbritio kaj Nordirlando.

## Ekonomio 
La industrio koncentriĝas al la urboj Doire (Londonderry) kaj Cúil Raithin (Coleraine). Troviĝas linindustrio, ŝipkonstruado kaj kemia industrio. En la agrikulturo dominas ŝafkreskado kaj la kultivado de aveno kaj terpomoj. Ĉe la marbordo ekzistas kelkaj gravaj fiŝhavenoj, krome la marbanejo Portstewart.

## Urboj 
* Doire (Londonderry) aŭ („Derry“)
* Cúil Raithin (Coleraine)
* Clóidigh (Claudy)
* Dún Geimhin (Dungiven)
* Cill Ria (Kilrea)
* Léim an Mhadaidh (Limavady)
* Machaire Rátha (Maghera)
* Machaire Fíolta (Magherafelt)

## Vidindaĵoj 
* Ballybriest duobla kortotombo
* Ballygroll, ŝtoncirklo
* Boviel, kojnotombo
* Caulhame Souterrain
* Dunglady, Rath
* Kilhoyle Cashel
* Knockoneill, kortotombo
* Montrudel Fort
* Mussenden-templo
* Tamnyrankin, kortotombo
* Tirnony dolmeno portala tombo

## Famuloj 
* Seamus Heaney (* 1939), irlanda aŭtoro, nobel-laŭreato pri Literaturo de 1995
* Jennifer Johnston (* 1930), irlanda aŭtorino


Kategorio:Graflandoj en Irlando
Doire
Kategorio:Geografio de Irlando
Ceantar Chósta an Chlocháin agus na nGleannta

**Causeway Coast and Glens** (en la angla) aŭ **Ceantar Chósta an Chlocháin agus na nGleannta** (en la irlanda) estas distrikto en Nordirlando. Ĝi estas fondinta la 1an de aprilo 2015 el la distriktoj Ballymoney, Coleraine kaj Limavady respektive la distrikto Moyle.

Laŭ la stato de  en la regiono vivis  sur areo de  kvadrataj kilometroj, kio rezultigas loĝdenson de  loĝantoj/km².

## Situo 
La plej granda parto de la nordo de Nordirlando apartenas al tiu nova distrikto. Ĝi havas 1796 km². Ĝi etendiĝas tra la norda parto de la graflando Aontroim (graflando Antrim) kaj la nordorienta parto de la graflando Doire (Londonderry). Tie vivas ĉirkaŭ 132 000 homoj,

Kategorio:Distrikto (Nordirlando)
Kategorio:Graflando Aontroim
Kategorio:Graflando Doire
Tiopurino

**Tiopurino** estas grupo da familio de citotoksaj agentoj vaste uzataj en la traktado de akuta limfocitoblasta leŭkemio, aŭtoimunigaj perturboj (ekzemple malsano de Crohn, reŭmatosimila artrito) kaj riceviloj por organtransplantoj.

La metabolo de la tiopurino estas katalizita de la enzimo **metil-transigazo** ankaŭ konata kiel **TPMT**. La deficienco de la TPMT, kaŭzata de genomutacioj, rezultas en pliigo en la konvertado de la medicinaĵoj kun tiopurino en citotoksaj TGN (tiogvanino-nukleotido).

Medicinaĵoj kun tiopurino povas indukti malsamajn efektojn en malsanuloj kun nesufiĉo da TPMT, aparte mjelosubpremado tiaj kiaj neŭtropenio, anemio, trombocitopenio kaj pancitopenio. Mjelosubpremado elmontriĝas kiel laceco, naŭzoj, paleco, ĉefe sur la lipoj kaj ungaj litoj, takikardio, febro, tremetoj, diareo, ktp.

## Literaturo 
* Medical Therapy of Ulcerative Colitis, Gary R. Lichtenstein
* Advanced Therapy of Inflammatory Bowel Disease, Volume 2: IBD and Crohn's ..., Theodore M. Bayless,Stephen B. Hanauer
* Clinical Dilemmas in Inflammatory Bowel Disease, Peter Irving, MD, MRCP, David Rampton, Fergus Shanahan
* Drug-Induced Liver Disease, Neil Kaplowitz, Laurie D. DeLeve
* Sleisenger and Fordtran's Gastrointestinal and Liver Disease E ..., Volume 1, Mark Feldman, Lawrence S. Friedman, Lawrence J. Brandt
* Drug Hepatotoxicity, An Issue of Clinics in Liver Disease, , Vinod Rustgi
* Tipurinoj en traktado de Infana Akuta limfocitoblasta leŭkemio

## Kunrilataj kemiaĵoj 

Tioguanine.svg|**Tiogvanino**
Tisopurine.svg|**Tizopurino**
Azatiopryna.svg|**Azatioprino**
Thiouric_acid_skeletal.svg|**Tioureata acido**

## Vidu ankaŭ 
* Purino
* Ureo
* Tioureo
* Tioloj
* Tiomorfolino
* Tiofeno

## Referencoj 
Kategorio:Hidrogenaj kombinaĵoj
Kategorio:Alkoholoj
Malarmado

[eta|*Ni batu glavojn en plugilojn* en la [ĝardeno de Unuiĝintaj Nacioj (1957)]]
[eta|Malarmiga ceremonio en [Goma, Demokrata Respubliko Kongo.]]
**Malarmado** estas la ago malpliigi, limigi, aŭ eĉ aboli armilojn. *Malarmado*, *malarmilado*, *senarmilado* ĝenerale referencas al landa armeo aŭ al specifa tipo de armilaro. Malarmado estas ofte komprenita kiel totala nuligo de armiloj de amasa detruado (AAD), kiaj atomaj armiloj. Ĝenerala kaj Kompleta Malarmado estis difinita de la Ĝenerala Asembleo de Unuiĝintaj Nacioj kiel nuligo de ĉiuj AAD, kongrue kun la “ekvilibrita malpliigo de armitaj fortoj kaj konvenciaj armiloj, baze sur la principo de nemalpliigita sekureco de la flankoj kun rigardo al helpo kaj plibonigo de la stabileco je pli malalta militista nivelo, konsiderante la neceson de ĉiuj ŝtatoj protekti sian sekurecon.”

## Konvencioj kaj Interkonsentoj pri malarmado 
* 1675: Interkonsento de Strasburgo
* 1899: Packonferenco de Hago
* 1919: Traktato de Versajlo
* 1925: Traktatoj de Locarno
* 1927: Pakto Briand-Kellogg
* 1932-34: Monda konferenco pri malarmado
* 1960: Dek nacia malarmada komitato
* 1962-1968: Ok dek nacia malarmada komitato
* 1969-1978: Konferenco de la komitato pri malarmado
* 1979–nuntempe: Konferenco pri malarmado (CD)

### Ŝiparmea 
* 1908–1909: Londona mara konferenco
* 1921–1922: Vaŝingtona mara konferenco
* 1927: Ĝeneva mara konferenco
* 1930: Londona mara konferenco kondukanta al la londona maramea traktato
* 1935: Londona mara konferenco kondukanta al la dua londona maramea traktato

### Armiloj de amasa detruo 
* 1970: Traktato kontraŭ pliigo de atomarmiloj (NPT, mallongigo de Ne-proliferata traktato)
* 1975: Konvencio pri biologiaj armiloj (BWC)
* 1997: Konvencio pri kemiaj armiloj (CWC)

## Vidu ankaŭ 
* Kampanjo por Nuklea Senarmigado
* Nuklea senarmiĝo
* Pacismo
* Zono sen nukleaj armiloj

## Referencoj 
Kategorio:Armiloj
Kategorio:Unuiĝintaj Nacioj
Kategorio:Paco
Kontraŭpersona mino

eta|Itala kontraŭpersona mino Valmara 69.
La **kontraŭpersonaj minoj** estas tipo de tera mino. Ili estas desegnitaj por mortigi aŭ senkapabligi siajn viktimojn. Oni uzas ilin por kolapsi la medicinajn servojn de la malamikoj, senmoraligi ties trupojn, kaj damaĝi neblenditajn veturilojn. Pro tio, oni klopodas ĉefe akran vundadon aŭ mutiladon, kaj ne tiom mortigon, ĉar la konsekvencoj de vundito en la milito estas pli problemigaj ol tiuj de mortinto. Tiele, ties plej oftaj efikoj estas amputaĵoj, generorganaj mutilaĵoj, vundoj kaj muskolaj kaj en internaj organoj, aŭ brulaĵoj.

Oni kalkulas ke estas pli ol 110 milionoj de minoj disigitaj en pli ol 64 landoj (la majoritato en Afriko). Ĉiun jaron pli ol dudek ses mil personoj mortiĝas aŭ suferas traumatajn mutilaĵojn pro la eksplodoj de tiuj armiloj. Ili povas resti aktivaj dum pli ol kvindek jaroj post la fino de konflikto. Tre ofte oni ne signalas la minitajn zonojn, ĉar ili estas ofte lanĉitaj hazarde el aviadiloj aŭ el lanĉiloj sen ajna kontrolo sur la zono sur kiu ili falas. Ankaŭ ne oni prilaboras minmapojn, kio okazigas, kiel okazis en Bosnio-Hercegovino, ke multajn fojojn la soldatoj dum retiriĝo antaŭ kontraŭatako fare de la kontraŭulo estas viktimoj de la minoj kiujn ili mem estis lokigintaj antaŭe.

Kategorio:Armiloj
Eŭropa Vortotrezoro de Filozofioj

La ***Eŭropa Vortotrezoro de Filozofioj*** (subtitolita Vortaro de netradukeblaj terminoj) () estas enciklopedio de la filozofia leksiko, produktita sub la gvidado de Barbara Cassin en kiu oni pristudis ĉirkaŭ kvar mil filozofiajn vortojn aŭ frazojn en 15 precipaj lingvoj kun la celo valorigi la gravecon de tradukado por la filozofio. Samkiel alia libro de Barbara Cassin (*Philosopher en langues : Les intraduisibles en traduction*) ĝi estas samtempe filozofia kiel politika manifesto por lingva diverseco.  

## Priskribo
Ĉi tiu vortaro kiu estas komplete verkita en la franca, havas kapvortojn kiuj korespondas al vortoj de malsamaj lingvoj. La plej reprezentitaj lingvoj estas la germana, angla, araba, hispana, franca, antikva greka, hebrea, itala, latina, rusa kaj hispana. Ankaŭ estas kelkaj kapvortoj pruntitaj de jenaj lingvoj: eŭska, kataluna, dana, finna, hungara, nederlanda, pola, rumana, sveda kaj ukraina.  

Ekzistas 4 volumoj de la vortaro kaj en jenaj lingvoj : angla, araba, hispana, portugala, rumana, persa kaj ukraina. 

Ĉar la traduko de tiuj filozofiaj terminoj kaŭzas iujn problemojn, ekzistas du solvoj : unu estas pere de superrega tutmonda komuniklingvo ('globa angla') kiu riskas forviŝi la lingvan plurecon kiu faras la pensadon, la alia estas ke oni fidas en la plureco, substrekante la signifon kaj gravecon de la diversecoj kiel la nura maniero por akceli la komunikadon inter lingvoj kaj kulturoj.

## Kelkaj kontribuantoj de la vortaro 
Ili interalie kontribuis : Éric Alliez, Alain Badiou, Charles Baladier, Françoise Balibar, Étienne Balibar, Rémi Brague, Barbara Cassin, Lambros Couloubaritsis, Jean-François Courtine, Françoise Dastur, Pascal David, Emmanuel Faye, Michel Fichant, Geneviève Fraisse, Frédérique Ildefonse, Sandra Laugier, Alain de Libera, Jacqueline Lichtenstein, Frédéric Nef, Alain Pons, Joëlle Proust, Philippe Raynaud, Claude Romano, Irène Rosier-Catach.

## Referencoj 
## Vidu ankaŭ 
* Barbara Cassin
* Umberto Eco
* Filozofiado

## Eksteraj ligiloj 
* Bildmodelo el la vortaro 

## Fonto 
La traduko en Esperanto estas grandparte bazita sur la ukraina vikipedio, versio 27 okt 2016 18:20.

Kategorio:Vortaroj
Kategorio:Filozofiaj verkoj
Kategorio:Libroj aperintaj en 2004
Armindustrio

**Armindustrio** aŭ **armilindustrio** estas tutmonda negoco kaj industrio kiu enhavas la fabrikadon de armiloj, de teknologio kaj de armaj ekipoj. Ĝi inkludas la komercan industrion dediĉita al la esplorado, disvolvigo, produktado kaj servo de materialo, ekipoj kaj armeaj instalaĵoj. La entreprenoj produktantaj de armiloj, konataj ankaŭ kiel kontraktistoj de defendo aŭ de la militista industrio, produktas armilojn ĉefe por la armitaj fortoj de la ŝtatoj. Ankaŭ registaraj instancoj (institucioj, servoj, publikaj entreprenoj) funkcias en la industrio armilara, la aĉeto kaj vendo de armiloj, municio kaj aliaj armeaj artikoloj. La produktoj inkludas pafilojn, municion, misilojn, armeajn aviadilojn, armeajn veturilojn, ŝipojn, elektronikajn sistemojn, inter aliaj. La industrio de armiloj ankaŭ realigas projektojn de esplorado kaj disvolvigo.

Oni ĉirkaŭkalkulas ke ĉiujare oni produktas pli ol 1,5 bilionoj de usonaj dolaroj en armilaj elspezoj en la tuta mondo (2,7% de la tutmonda MEP), kio estas descendo de 1990, kiam la armeaj elspezoj estis 4% de la tutmonda MEP. Parto iras al la akiro de ekipaĵaro kaj armeaj servoj de la armilindustrio. La totala vendado de armiloj de la 100 entreprenoj armilproduktantaj plej grandaj de la mondo ascendis al ĉirkaŭkaulita 315 mil milionoj de dolaroj en 2006. En 2004, pli ol 30 mil milionoj da usonaj dolaroj estis elspezitaj en la internacia komerco de armiloj (cifero kiu ne inkludas la internajn vendojn de armiloj). La komerco de armiloj ankaŭ estis unu de la sektoroj tuŝitaj de la krizo de la kredito, kun totala valoro de la transakcio en la merkato de malpliigi al la duono de Usono el $ 32.9bn al $ 14.3bn en 2008. Multaj industriigitaj landoj havas enlandan industrion de armiloj por havigi ilin al siaj propraj armitaj fortoj. Kelkaj landoj havas ankaŭ internan armilkomercon ĉu laŭleĝa ĉu eksterleĝa por la profito de la civitanoj. La eksterleĝa komerco de malgrandaj armiloj estas ofta en multaj landoj kaj regionoj ĉefe tuŝitaj de politika nestabileco.

## Referencoj 
Kategorio:Armiloj
Kategorio:Internacia komerco
Elektronika sporto

[eta|300px|[The International, granda ĉiujara turniro por la ludo Dota 2. Ĉi tiu estas en 2014, en Seatlo]]
**Elektronika sporto** (*profesia videoludado* aŭ *esports* angle), estas formo de konkura agado per videoludoj. La vorto "sporto" estas pruntoprenita el tradiciaj fizikaj sportoj, kiuj kunhavas multajn similaĵojn, kiel konkurado, profesiaj ludistoj, teamoj, granda fizika kaj mensa sindediĉo, grandaj eventoj kaj spektantaroj, ktp.

La tipoj de videoludoj, kiuj estas plej ofte ligitaj al elektronika sporto estas batalaj ludoj (kiel Super Smash Bros.), pafaj videoludoj (kiel Counter-Strike: Global Offensive), plurludantaj retaj arenoj (kiel League of Legends aŭ Dota 2) kaj Realtempaj strategiaj videoludoj (kiel StarCraft II: Wings of Liberty). Famaj videoludaj turniroj kiel The International, *League of Legends* World Championship, Battle.net World Championship Series, Evolution Championship Series, kaj Intel Extreme Masters rekte elsendas siajn eventojn (ekzemple per Twitch.tv), kaj ofte havas plurajn centmilojn de spektantoj kaj povas gajnigi centmilojn de dolaroj al la venkintaj ludistoj.

La industrio de elektronikaj sportoj rapide disvolviĝas. Ĝi estas plej granda en Ĉinio, Sud-Koreio kaj Usono. En 2017, la totala produktovaloro de la ĉina industrio de elektronika sporto estas pli ol 50 miliardoj da juanoj, kaj ĝi pli kaj pli integriĝas kun la industrio de kulturokreado.

## Referencoj 
Kategorio:Videoludoj
Funikularo de Bakuo

La **Funikularo de Bakuo** () estas funikularo en Bakuo (Azerbajĝano). Ĝi kunligas placon en Avenuo Neftjanikov kun Parko Nagornij. La direktoro estas Tofig Ismajlov.

## Teĥnikaj karakterizaĵoj 
* Fervoja trako: unusola kun preterpasejo
* Longeco: 455 metroj.
* Stacioj: 2.
* Veturiloj: du veturiloj BF-1 kaj BF-2.
* Funkciado: Elektra, per kablo
* Maksimuma rapideco: /s
* Poveturila kapacito: 28 pasaĝeroj
* Potaga kapacito: 2000 pasaĝeroj
* Intervalo inter du veturoj: 10 minutoj
* Daŭro de veturado: 4 minutoj
* Prezo de vojaĝo:  AZN (en februaro 2017). Nur kontanta mono
* Malfermita de 10:00 ĝis 22:00, fermita lundon

## Historio 
La Funikularo estis konstruita laŭ iniciato de Aliŝ Lemberanskij. Ĝi estis malfermita en 1960. Ekde 2006, la direktoro de la funikularo estas Tofig Ismajlov. Estas stabo de 11 homoj. En la sovetia epoko, la veturiloj estis konstruitaj en la Leningrada fabriko VARZ. La Ĉefa konstruisto de la funikularo estis Arakelov Radĉik Avakoviĉ.

## Moderna funikularo 
En 2001 revizio kaj renovigo estis realigita en funikularo de Bakuo. La sekvantaj riparoj estis realigitaj en 2007. Uzo de modernaj teĥnologioj en la riparo ebligas forigi la bruon de la relo kiam la veturilo moviĝas. En la planoj de Ministerio de Transporto de Azerbajĝano kaj Urbestra Oficejo de Bakuo estas modernigo kaj pligrandigo de funikularo de Bakuo. Per veturilo de funikularo, sub la okuloj de civitanoj kaj gastoj de la azerbajĝana ĉefurbo malrapide disfaldiĝas belega panoramo de la urbo kaj parto de la Kaspia maro.

## Interesaj faktoj 
Proksime de la funikulara stacio troviĝas gastejo por eminentaj vizitantoj. Fotado kaj kameraado estas malpermesitaj.

## Bildgalerio 

Baku Funicular in 2008.jpg|Funikularo de Bakuo en 2008
Passing place of Baku Funicular.JPG|Preterpasejo
Train of Baku Funicular.jpg|Nova veturilo de funikularo en 2014

## Vidu ankaŭ 
* Funikularo
* Bakuo
* Metroo de Bakuo
* Tramtransporto en Bakuo
* Trolebusa transporto en Bakuo
* Listo de funikularoj

## Eksteraj ligiloj 
* Бакинский фуникулер — вчера, сегодня, завтра
* 
* Бакинский фуникулер возобновит работу 10 мая

## Tradukfonto 
Bakuo
Kategorio:Transporto en Bakuo
Kategorio:Publika transporto en Azerbajĝano
Béla Spindler

**Béla Spindler** [ŝpindler], laŭ hungarlingve kutima nomordo **Spindler Béla** estis hungara aktoro, altlerneja instruisto.

Béla Spindler http://www.imdb.com/name/nm0818854/ naskiĝis la  en Székesfehérvár, li mortis la .

## Biografio 
Béla Spindler akiris diplomon en Teatra kaj Filma Altlernejo en 1978, lia ĉefinstruisto estis Endre Marton. Jam dum la studentaj jaroj ekde 1976 li havis rolojn en Nacia Teatro (Budapeŝto). Inter 1978-2002 li apartenis al trupo de Teatro Csiky Gergely (Kaposvár). En 2003 li revenis al la menciita Nacia Teatro, sed kelkfoje kiel gastoaktoro li ricevis rolojn ankaŭ en aliaj teatroj. Li ricevis 5 premiojn inter 1982-2015. Li edziĝis en 1989, li adoptis 2 gefilojn.

## Elektitaj teatraj roloj 
* William Shakespeare:
** Reĝo Lear - Alban
** Romeo kaj Julieta - Capulet
** Rikardo la 3-a - Lord Stanley
* Ferenc Lehár: *A víg özvegy* - Danilo
* Imre Kálmán: *Csárdáskirálynő* bgrafo Bóni
* Hervé: ''Mam'zelle Nitouche'' - Celestin

## Elektitaj kinaj filmaj roloj 
* ‘‘Felhőjáték’‘ (1984)
* Ni neniam mortos! (1993)
* ‘‘Sorstalanság’‘ (2005)
* dubladaj roloj en kelkaj eksterlandaj filmoj por la hungarlingvaj versioj http://iszdb.hu/?szemely=21273

## Elektitaj televiziaj filmaj roloj 
* ‘‘Mednyánszky’‘ (1978)
* ‘‘A nagymama’‘ (1986)
* ‘‘Patika’‘ (serio, 1995)
* ‘‘Munkaügyek’‘ (2012)

## Elektitaj disĉiploj 
* András Kazári

## Fontoj 
* hungarlingva biografio
* hungarlingva biografio kun foto
* http://port.hu/adatlap/szemely/spindler-bela/person-26557

Kategorio:Hungaraj aktoroj
Kategorio:Hungaraj altlernejaj instruistoj
András Stohl

**András Stohl** [andrAŝ ŝtol], laŭ hungarlingve kutima nomordo **Stohl András** estas hungara aktoro, voĉoaktoro, televidisto.

András Stohl http://www.imdb.com/name/nm0831127/ naskiĝis la  en Budapeŝto.
eta|maldekstre|András Stohl

## Biografio 
András Stohl frekventis gimnazion en sia naskiĝurbo, poste li akiris diplomon en Teatra kaj Filma Altlernejo en 1990. Liaj ĉefaj instruistoj estis Gábor Székely (reĝisoro) kaj Gábor Zsámbéki. Jam antaŭ la diplomo li havis rolojn de Teatro Katona József. Baldaŭ li ofte havis ankaŭ diversajn taskojn en pluraj programoj de privataj televizioj, tial li devis forlasi la teatron en 2001. 2 jarojn li ne ligiĝis al teatro, inter 2003 kaj 2013 li apartenis al trupo de Nacia Teatro (Budapeŝto), poste al Gaja Teatro. Ekde 2017 li denove ne havas aktoran postenon. Li ricevis plurajn premiojn inter 1992-2016. Li havis edzinon, kiu naskis trifoje, baldaŭ ili eksgeedziĝis.

## Liaj skandaloj 
En 2002 pro laŭvoja akcidento li devis pagi sumon da monoj. En 2006 policanoj akuzis lin pro kokaino, post 4 jaroj pro akcidento la sangoekzameno jam pruvis kokainon. En 2010 li kaŭzis karambolon, poste li forlasis la lokon antaŭ alveno de la polico. La ekzameno pruvis la ebrion, tial li estis kondamnita 10 monatojn, li liberiĝis post 5 monatoj. En 2014 li ŝtelis alkoholan botelon en drinkejo.

## Elektitaj teatraj roloj 
* William Shakespeare:
** Hamleto - Fortinbras
** Reĝo Lear - Edmund
** Makbeto - titolrolo
** *Epifanio: aŭ kiel vi volas* - Sebastian
** La dresado de la megero - Petrucchio
* Imre Madách: La tragedio de l' homo - eskimo
* Molière: Tartufo - Orgon
* Henrik Ibsen: Peer Gynt - titolrolo

## Elektitaj filmaj roloj 
* *Teljes napfogyatkozás* (1989)
* *Kisváros* (televizia serio, 1993-2001) – pluraj roloj
* Sonĝoaŭto (nova versio en 2000) – vira ĉefrolo
* *Nejem, nőm, csajom* (2012) – Attila
* pluraj partoprenoj en distraj televiziaj programoj

## Dubladaj roloj 
* en eksterlandaj filmoj hungaraj voĉoj de James Belushi, Daniel Craig, Tom Cruise, Matt Damon, Johnny Depp, Clint Eastwood, Colin Farrell, Hugh Grant, Heath Ledger, Kyle MacLachlan, Chris Pratt, Brad Pitt, Keanu Reeves, Til Schweiger kaj aliaj http://iszdb.hu/?szemely=9624

## Fontoj 
* http://port.hu/adatlap/szemely/stohl-andras/person-6977
* hungarlingva biografio kun foto
* hungarlingva biografio kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj rakontantoj
Kategorio:Budapeŝtanoj
Kategorio:Hungaraj televidprezentistoj
Andrea Spolarics

**Andrea Spolarics** [ŝpolariĉ], laŭ hungarlingve kutima nomordo **Spolarics Andrea** estas hungara aktoro, reĝisoro, altlerneja instruisto.

Andrea Spolarics http://www.imdb.com/name/nm0819330/ naskiĝis la  en Pécs.

## Biografio 
Andrea Spolarics akiris diplomon en Teatra kaj Filma Altlernejo en 1986, ŝia ĉefinstruisto estis Miklós Szinetár. Post siaj studoj ŝi aliĝis al trupo de Teatro Madách, post 2 teatraj jaroj al Teatro Szigligeti (Szolnok). Inter 1992–1996 ŝi instruis en Universitatea Babeș-Bolyai, sed ŝi samtempe ludis en Ŝtata Hungara Teatro de Kluĵo. Ekde 1997 ŝi estas membro en pli malgrandaj teatroj. Ŝi ricevis 5 premiojn inter 1991-2004.

## Elektitaj teatraj roloj 
* Molière:
** L'Avarulo - Toinette
** Tartufo - babilantino de Mariane
* William Shakespeare:
** Somermeznokta sonĝo - Titania; Hippolyta
** Romeo kaj Julieta - vartistino
** La Venecia Komercisto
** *Epifanio: aŭ kiel vi volas* - Feste
** La gajaj edzinoj de Windsor - S-ino Sürge
** Kiel plaĉas al vi - Rosalinda (en 1966 ankaŭ reĝisoro)
* Anton Ĉeĥov: Tri fratinoj - Olga
* Schiller: Maria Stuart - titolrolo

## Elektitaj kinaj filmaj roloj 
* ‘‘Halálutak és angyalok’‘ (1991)
* ‘‘Papírkutyák’‘ (2009)
* en eksterlandaj filmoj dubladaj roloj por la hungarlingva versio http://iszdb.hu/?szemely=32571&lap=munkassag

## Elektitaj televiziaj filmaj roloj 
* ‘‘A tanítónő’‘ (1985)
* ‘‘La gajaj edzinoj de Windsor (televizia versio)’‘ (1994)
* ‘‘A harmadik fiú’‘ (2006)
* ‘‘Munkaügyek’‘ (2012)

## Elektitaj reĝisoraĵoj 
* Ferenc Molnár: *Üvegcipő* (1997)
* Albert Szirmai: *Mágnás Miska* (2007)

## Fontoj 
* hungarlingva biografio
* hungarlingva biografio kun foto 
* hungarlingva biografio kun foto
* http://port.hu/adatlap/szemely/spolarics-andrea/person-22629

Kategorio:Hungaraj aktoroj
Kategorio:Hungaraj reĝisoroj
Kategorio:Hungaraj altlernejaj instruistoj
Kapelo Tereza el Avilo (Tarcal)

**Kapelo Tereza el Avilo** estas romkatolika Monumento historia en vilaĝo Tarcal (Hungario).

## Historio 
La kapelo estis konstruita en la jaroj 1749 kaj 1750 fare de Antal Grassalkovich (krongardisto). La patrono estis Tereza el Avilo, ĉar ties kermeso okazis ĝuste komence de la vinberrikolto. Post la 2-a mondmilito la kapelo estis plene prirabita, poste la kapelo ruiniĝis. En la malfruaj 1980-aj jaroj la eksteraj partoj estis renovigitaj kaj oni konstruis vojon ankaŭ por aŭtoj. En 2015 la kapelo plene estis renovigita.

## Konstruaĵo 
La kapelo situas sola sur monteto 196 metrojn alta. La konstruaĵo troviĝas inter vitoj, sed en la proksimeco estas ankaŭ arboj, arbustoj. Ĝi formas ovalon (elipson). La malgranda turo situas super la enirejo. Ĉe la longaj kurbaj linioj estas po unu malgrandaj fenestroj. Interne estas malgranda galerio.

Kermeso okazas en la 15-an de oktobro.

Dosiero:Szent Teréz kápolna Tarcal 1.jpg
Dosiero:Szent Teréz kápolna Tarcal 2.jpg
Dosiero:Szent Teréz kápolna Tarcal 5.jpg

## Fontoj 
* http://www.muemlekem.hu/muemlek?id=3219
* http://tarcal.hu/terezia-kapolna/
* hungare kun fotoj 
* https://www.facebook.com/permalink.php?story_fbid=804824682966348&id=409845289130958
* http://turizmusonline.hu/belfold/cikk/a_terezia_kapolna_is_megujult_a_degenfeld_szolobirtokon

Tarcal
Kategorio:Preĝejoj sub patroneco de Tereza el Avilo
Kategorio:Tarcal
28465 Janesmyth

'*28465 *Janesmyth'''* estas tre malgranda tre hela asteroido de la ĉefa asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Jane Elizabeth Smyth*, kiu gajnis la duan rangon en la *Intel International Science and Engineering Fair* de 2011 pro sia projekto en teamo pri sciencoj de la medio. Ŝi estis lernantino ĉe la *Long Beach High School'' de Lido Beach (Nov-Jorkio, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Arondismento Roanne

La **arondismento Roanne** (france *arrondissement de Roanne*) estas administra parto de Francio nomata arondismento. Ĝi lokiĝas en la departemento Loire kaj en la regiono Aŭvernjo-Rodano-Alpoj. La arondismenta ĉefurbo estas la samnoma urbo Roanne. Komence de la jaro 2014 en la arondismento vivis  personoj.

## Kantonoj 
Ekde 2015 apartenas al la arondismento Roanne la jenaj 6 kantonoj:

* Boën-sur-Lignon (parte: 14 el 54 komunumoj)
* Charlieu
* Le Coteau
* Renaison
* Roanne-1
* Roanne-2

## Vidu ankaŭ 
*Komunumoj de Loire

Kategorio:Roanne
Roanne
Mussenden-templo

eta|la Mussenden-templo
La **Mussenden-templo** estas malgranda ronda konstruaĵo sur la klifa marbordo super la Atlantiko proksime de Castlerock en la graflando Doire (Nordirlando).

Ĝi estis konstruita en la jaro 1785 laŭ la ekzemplo de la templo de Vesta kaj estas posedata de Frederick Augustus Hervey, la 4a grafo de Bristol episkopo de la Eklezio de Anglio por Doire. La konstruaĵo servas kiel biblioteko kaj estas dediĉita al la memoro de la kuzino de Hervey *Frideswide Mussenden*.

Dum la jaroj la erodado de la klifa marbordo kaŭzas, ke la templo nun staras tuj ĉe la kifo.

La surskribaĵo ĉe la konstruaĵo havas jenan tekston: “Suave mari magno turbantibus aequora ventis/ e terra alterius magnum spectare laborem.” Lukrecio en Esperanto "Estas agrable dum alta maro alrigardi de la firma tero la penojn de la aliaj."

Hodiaŭ la Mussenden-templo estas kune kun la Downhill domo kaj la ĉirkaŭaĵo la posedaĵo de la brita nacia fondaĵo National Trust. 

## Referencoj 
## Eksteraj ligiloj 
* BBC Northern Ireland

Kategorio:Graflando Londonderry
Kategorio:Causeway Coast and Glens
Kategorio:1780-aj jaroj
Arondismento Montbrison

La **arondismento Montbrison** (france *arrondissement de Montbrison*) estas administra parto de Francio nomata arondismento. Ĝi lokiĝas en la departemento Loire kaj en la regiono Aŭvernjo-Rodano-Alpoj. La arondismenta ĉefurbo estas la samnoma urbo Montbrison. Komence de la jaro 2014 en la arondismento vivis  personoj.

## Kantonoj 
Ekde 2015 apartenas al la arondismento Montbrison la jenaj 5 kantonoj:

* Andrézieux-Bouthéon (parte: 14 el 15 komunumoj)
* Boën-sur-Lignon (grandparte: 41 el 54 komunumoj)
* Feurs
* Montbrison
* Saint-Just-Saint-Rambert
 
## Vidu ankaŭ 
* Komunumoj de Loire

Kategorio:Montbrison
Montbrison
Loch Feabhail

**Loch Feabhail** (irlande) aŭ (angle) **Lough Foyle** estas la nomo de estuaro de la rivero Foyle en la Nordkanalo en la provinco Ulster. La golfo dividas la Inis Eoghain-duoninsulon en la respubliko Irlando de Nordirlando. Pli granda loko ĉe la nord marbordo de Loch Feabhail estas Bun an Phobail (Moville) en Irlando.

## Eksteraj ligiloj 
* Royal Society for the Protection of Birds

## Referencoj 
Kategorio:Golfoj en Eŭropo
Kategorio:Golfoj en Irlando
Kategorio:Dún na nGall
Kategorio:Geografio de Irlando
Kategorio:Graflando Londonderry
Kategorio:Golfo (skota lago)
Kategorio:Causeway Coast and Glens
Kategorio:Derry and Strabane
28468 Shichangxu

'*28468 *Shichangxu''''' estas tre malgranda treege hela asteroido de la asteroida zono malkovrita la  de la teamo de la astronomia kampanjo Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

## Nomo 
Ĝi estis nomita en memoro de la ĉina sciencisto pri materialoj Shi Changxu (ĉine: 师昌绪, 1920–2014) ano de la Ĉina Akademio de la Sciencoj kaj de la Ĉina Akademio de Inĝenierarto. Li estis gvidanta sciencisto en esploro kaj disvolvo pri novaj materialoj, kiel novaj alojoj de ŝtalo. Li estis rekompensita per la Elstara Ŝtata Premio pri Scienco kaj Teknologio en 2010.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de SCAP
Kategorio:Astronomiaj objektoj malkovritaj en 2000
Arondismento Saint-Étienne

La **arondismento Saint-Étienne** (france *arrondissement de Saint-Étienne*) estas administra parto de Francio nomata arondismento. Ĝi lokiĝas en la departemento Loire kaj en la regiono Aŭvernjo-Rodano-Alpoj. La arondismenta ĉefurbo estas la samnoma urbo Saint-Étienne. Komence de la jaro 2014 en la arondismento vivis  personoj.

## Kantonoj 
Ekde 2015 apartenas al la arondismento Saint-Étienne la jenaj 12 kantonoj:

* Andrézieux-Bouthéon (malgrandparte: nur 1 el 15 komunumoj)
* Firminy
* Le Pilat
* Rive-de-Gier
* Saint-Chamond
* Saint-Étienne-1
* Saint-Étienne-2
* Saint-Étienne-3
* Saint-Étienne-4
* Saint-Étienne-5
* Saint-Étienne-6
* Sorbiers

## Vidu ankaŭ 
*Komunumoj de Loire

Saint-Étienne